ตลาดหุ้นสหรัฐปิดบวก
หุ้นสหรัฐฯปิดในแดนบวก หลังคาดประธานเฟดเตรียมแถลงกระตุ้นเศรษฐกิจ ขณะที่ราคาน้ำมันวานนี้ก็ปิดในแดนบวกตามความเคลื่อนไหวของตลาดทุนเช่นกัน
24 ส.ค. 2554

หุ้นสหรัฐฯปิดในแดนบวก หลังคาดประธานเฟดเตรียมแถลงกระตุ้นเศรษฐกิจ ขณะที่ราคาน้ำมันวานนี้ก็ปิดในแดนบวกตามความเคลื่อนไหวของตลาดทุนเช่นกัน
ตลาดหุ้นสหรัฐฯพุ่งแรงเมื่อวันอังคาร(23 ส.ค.) หลังได้พลังหนุนจากความหวังว่าเฟดจะกระตุ้นเศรษฐกิจรอบใหม่เพื่อเติมความร้อนแรงให้เศรษฐกิจอันอ่อนเปลี้ย       ดัชนีหุ้นดาวโจนส์ เพิ่มขึ้น 322.11 จุด (2.97 เปอร์เซ็นต์) ปิดที่ 11,176.76 จุด แนสแดค เพิ่มขึ้น 100.68 จุด (4.29 เปอร์เซ็นต์) ปิดที่ 2,446.06 จุด เอสแอนด์พี เพิ่มขึ้น 38.53 จุด (3.43 เปอร์เซ็นต์) ปิดที่ 1,162.35 จุด ขณะที่ราคาน้ำมันวานนี้ก็ปิดในแดนบวกตามความเคลื่อนไหวของตลาดทุนเช่นกัน ขณะที่นักลงทุนยังจับตาสถานการณ์ในลิเบีย ชาติผู้ส่งออกพลังงานรายใหญ่ หลังฝ่ายกบฏจ่อควบคุมกรุงตริโปลีไว้ได้เกือบทั้งหมดแล้ว       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน เพิ่มขึ้น 1.02 ดอลลาร์ ปิดที่ 85.44 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 95 เซนต์ ปิดที่ 109.31 ดอลลาร์ต่อบาร์เรล